След половин век управление: най-възрастният кмет във Франция напуска поста си
29 юни, 09:36 / Моника Гаджанова
98-годишният бивш майор на ВВС и участник във Втората световна война не успя да спечели поста за девети пореден път
След половин век управление кметът на френския град Сен Сурен сюр Лил, 98-годишният Марсел Бертоме, напуска поста. Той е и най-възрастният градоначалник в страната и не успя да спечели поста за девети пореден път. Според данни, публикувани в неделя, той е изгубил на втори тур на общинските избори от бившия си заместник.
72-годишната Евелин Лавор-Кардона, която е с 26 години по-млада от Бертоме, го изпреварва с минимална разлика. Тя спечели над 46% от гласовете, докато колегата ѝ осигури подкрепата на 44% от гласоподавателите.
Бертоме, бивш майор на ВВС и участник във Втората световна война, е постоянен ръководител на администрацията на Сен Сурен сюр Лил от половин век. През цялата си политическа кариера той обръща голямо внимание на патриотичното образование и се противопоставя на гей браковете. В същото време населението на общината, по времето, в което е кмет, се увеличава с около един и половина пъти. Той предупреди за желанието да отбележи половин век в кабинета на градоначалника много преди изборите през 2020 година. "Възрастта сега не решава нищо. Можеш да си глупак на 20 и съзнателен на 98", коментира Бертоме кандидатурата си.
Етикети Франция, най-възрастният кмет, изгуби
https://tribune.bg/bg/svqt/sled-polovin-vek-upravlenie-nay-vazrastniyat-kmet-vav-frantsiya-napuska-posta-si/